ตามหัวข้อเลยค่ะ เราฝังยาคุมกำเนิดหลังจากคลอดลูกคนแรก ตอนนี้ก็จะปีนึงแล้วค่ะ แต่มีเพศสัมพันธุ์กับแฟนตลอด ไม่ได้ป้องกัน มีโอกาศท้องไหมค่ะ ? เพราะตั้งแต่คลอดลูกคนแรกมาก็ยังไม่เคยเป็นประจำเดือนเลยค่ะ เป็นแค่เลือดออกมากระปริดกระปรอยตอนช่วงแรกๆ
สวัสดีค่ะ หากได้ฝังยาคุมกำเนิดตั้งแต่หลังคลอดลูก ยาฝังก็จะออกฤทธิ์ในการป้องกันการตั้งครรภ์ได้ทันที ซึ่งประสิทธิภาพของยาฝังคุมกำเนิดนั้นถือว่าดีมาก โอกาสที่จะตั้งครรภ์มีเพียง 0.05% หรือประมาณ 1 ใน 2000 คนที่ฝังยาเท่านั้นค่ะสำหรับผลข้างเคียงของยาฝังคุมกำเนิดที่พบได้บ่อยคือ การมีเลือดออกกะปริดกะปรอย หรือมีเลือดออกปริมาณมาก ออกเป็นเวลานาน ซึ่งมักจะพบในช่วงแรกๆ ของการฝังยา หลังจากนั้นเลือดจะค่อยๆ ออกน้อยลง และบางรายอาจทำให้ประจำเดือนขาดหายไปได้ดังนั้น การที่มีเลือดออกกะปริดกะปรอยในช่วงแรก ต่อมาประจำเดือนขาดหายไป จึงถือเป็นผลข้างเคียงของยาฝังคุมกำเนิด ไม่น่าเกิดจากการตั้งครรภ์ค่ะ